கேள்வி: மணிமேகலை (நடிகை) பற்றி விளக்கவும்.
பதில்: }} மணிமேகலை (''Manimegalai'') தமிழ்த் தொலைக்காட்சித் துறையில் பணிபுரியும் ஓர் தொலைக்காட்சி தொகுப்பாளர் ஆவார். 2010 முதல் சன் டிவி நெட்வொர்க் தொகுப்பாளராக பணிபுரிந்தவந்த இவர் 2019 ஆம் ஆண்டில் விஜய் தொலைக்காட்சி சேர்ந்து தொகுப்பாளராக இருந்து வருகிறார். விஜய் தொலைக்காட்சி நிகழ்ச்சிகளை தொகுத்து வழங்குவதோடு, குக்கு வித் கோமாளியில் ஒரு கோமாளியாக பங்கேற்றதற்காக இவர் பரவலாக அங்கீகரிக்கப்பட்டார்.
கேள்வி: மணிமேகலை (நடிகை) - சொந்த வாழ்க்கை பற்றி விளக்கவும்.
பதில்: மணிமேகலை தமிழ்நாட்டின் திருப்பூர் மாவட்டம் தொழிலதிபர் இராமாயப்பன் மற்றும் ஜோதிமணி ஆகியோருக்கு மகளாகப் பிறந்தார். இவருக்கு குணமணி என்ற இளைய உடன்பிறப்பு உள்ளார். 3 ஆம் வகுப்பு வரை, மணிமேகலை கோயம்புத்தூரில் படித்தார். பின்னர் தனது குடும்பத்துடன் சென்னைக்குக் குடிபெயர்ந்தார். சென்னையில் சந்தோஷ் வித்யாலா மெட்ரிகுலேஷன் பள்ளியில் தனது பள்ளிப் படிப்பைத் தொடர்ந்தார். பின்னர் திரு. இராமசாமி நினைவுப் பல்கலைக்கழகம் (வடபழனி வளாகம்) முதுகலை வணிக மேலாண்மையில் (மனிதவளம் மற்றும் நிதியியல்) பட்டம் பெற்றார். கல்லூரியில் இருந்தபோது சன் டிவி நெட்வொர்க்கின் சன் மியூசிக்கில் வீடியோ ஜாக்கியாக நடிக்கத் தொடங்கினார். 2017 ஆம் ஆண்டில் உதவி நடன இயக்குனர் உசைன் ஷேக் காதர் என்பவரை சந்தித்தார். அதே ஆண்டு இவர்கள் திருமணம் செய்து கொண்டனர்.